باش ناظیر بینالی ییلدیریم عراق ایله بوتون اقتصادی فعالیتلرده عراق مرکزی حکومت مخاطب آلیناجاغینی سؤیله‌دی.
"سرحد-کئچید منطقه‌لرینده عراق مرکزی حکومتی ایله علاقه ساخلایاجاغیق. هاوا لیمان‌لاریندا و اقتصادی فعالیت‌لریمیزده ده ائله‌جه"-دئیه باش ناظیر ییلدیریم وورغولادی.
باش ناظیر بینالی ییل‌یریم هیت‌یت اونیورسیته سینده کئچیریلن "اولوسلار آراسی باریش، برابرلیک و قارداش‌لیق سیمپوزیومو"ندا ائتدیگی چیخیشدا دئدی کی، عراق کورد بولگه سل رهبرلیگی‌نین سپتامبرین 25-ده کئچیردیگی رفرندوم تورکیه اوچون نتیجه‌سی اولمایان آددیم‌دیر. بعضی‌لری تأسف کی، شخصی  چیخارلارا گوره اوردا یاشایان یوز مین‌لرله، میلیون‌لارلا گوناه‌سیز اینسانین گله‌جگینی قاران‌لیقدا قویماغی دا نظرده توتا‌راق بیر ماجرا آرخاسینجا گئدیر. بو رفرندوم هاراسیندان باخسانیز بؤلگه‌یه دینج‌لیک، قارداش‌لیق ، باریش گتیرمز.
باش ناظیر یاردیمجیسی بکر بوزداغ دا همین مؤضوع ایله باغلی ژورنالیست‌لره وئردیگی بیاناتدا بیلدیردی کی، بیز بون‌دان سونرا عراق ایله اولان بوتون علاقه‌لریمیزی قوزیی عراق بولگه سل رهبرلیگینده یاشایان خالقی دا ماراقلان‌دیران موضوع‌لار دا داخیل اولماقلا عراق داکی مرکزی حکومت اوزریندن داوام ائتدیرمه‌یی قراری آلدیق. بونا گؤره ده سرحد-کئچید منطقه‌لری، سیاحت، ویزا و دیگر بوتون موضوع‌لاردا بون‌دان سونرا تورکیه جمهوریتی دؤولتی عراق مرکزی حکومتی ایله علاقه‌ده اولا‌جاق‌دیر.
